作者：王奕
词牌/韵律：贺新郎

paragraphs: 试问司花女。
是何年、培植琼葩，分来何谱。
禁苑岂无新雨露，底事刚移不去，偏恋定、鹤城抷土。
却怕杏花生眼觑。
先廿年、和影无寻处。
遗草木，悴风雨。
看花老我成迟暮。
绕阑干、追忆沈吟，欲言难赋。
根本已非枝叶异，谁把赝苗裨补。
但认得、唐人旧句。
明月楼前无水部。
扣之梅、梅又全无语。
询古柏，过东鲁。